section_heading: Klupska karijera
paragraph_text: Damir Milinović rođen je u Rijeci 15. listopada 1972. godine. Igračku karijeru započeo je u mlađim uzrastima Rijeke, a zatim je od 1994. do 1997. godine igrao za prvu momčad. Potom je kratko 1997. godine nogometaš NK Croatije (današnji GNK Dinamo) i dio je momčadi koja je osvojila kup i prvenstvo 1997./98. Potom se vraća u HNK Rijeka za koju igra od 1998. do 2000. godine. U sezoni 2000./01. Milanović je igrač njemačkog Bochuma. Potom se 2001. godine ponovo vraća u Rijeku, a 2002. godine seli u Kranjčevićevu i postaje igrač NK Zagreba s kojim u sezoni 2001./02. osvaja hrvatsko prvenstvo. U prvenstvenoj sezoni 2003./04. ponovno je igrač svog matičnoga kluba HNK Rijeka, a od druge polovice 2004. godine drugi put je nogometaš Dinama. U prvoj polovici 2005. godine postaje član Austrije iz Salzburga, a od od 2005. do 2007. godine Milinović je nogometaš Pomorca iz Kostrene, gdje završio svoju igračku, a započeo trenersku karijeru.